Cuneiform Tablet Kt 94/k 1756 (AKT 6a 129)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na MAR.TU-ba-ni ṣí-lu-lu ku-zi-zi-a ù a-šùr-dan qí-bi-ma um-ma ša-lim-a-šùr-ma a-na ku-zi-zi-a qí-bi-ma a-dí ší-ni-šu ú ša-lá-ší-šu tí-ir-tí a-na a-lim{ki} i-li-kà-ma um-ma a-na-ku-ma {TÚG}ṣú-ba-tí ša i-na a-lim{ki} ša ki-ma pí-lá-aḫ-IŠTAR ù {d}IM.GAL DUMU bu-zi iš-ta-ú-mu-ni um-ma a-na-ku-ma TÚG.ḪI.A ša i-na ḫa-ra-ba na-du-ni i-na pá-ni-kà ta-áb-lá-šu-nu a-ta TÚG.ḪI-tí-a té-ta-az-ba-am a-na KÙ.BABBAR 1 ma-na ù 2 ma-na qá-qá-ad-kà lá ta-am-ḫa-aṣ-ma ma-a TÚG.ḪI-tù-a PA MAŠKIM a-dí u₄-mì-im i-lá-pu-tù 3 ma-na KÙ.BABBAR ší-im pé-er-dim iš-tí tù-um-li-a-im wa-al-dí-DINGIR ub-lá-ku-nu-tí ù qá-dí KÙ.BABBAR ma-lá iš-tù tù-um-li-a ú-bu-lu-ni-ni 1 ma-na 10 GÍN KÙ.BABBAR i li-bi₄ i-tur₄-DINGIR i-šu i-na qá-tí-šu le-qé-a ú-ul a-na ša ki-ma šu-a-tí qí-bi-a-ma li-iš-qú-lu-ku-nu-tí 5 ma-na KÙ.BABBAR i-ṣé-er ga-al-ga-li-a a-lu DUMU a-du-du ù ḫa-ar-šu-nu-ma-an ku-um-ri-im ša {d}UTU ú-mu-šu-nu ma-al-ú ù KÙ.BABBAR i-na qá-qá-ad šál-mì-šu-nu ra-ki-is a-ḫa-ma 20 na-ru-uq ŠE <big_gap> iš-tí ga-al-ga-li-a 5 na-ru-uq KI ku-um-ri-im ša {d}UTU 3 GÚ URUDU SIG₅ iš-tí ku-ku-wa ú-mu-šu e-ta-at-qú 1.5 ma-na.TA i-na ITU.1.KAM a-na 1 GÚ ú-ṣa-áb 2 ma-na KÙ.BABBAR KI ki-im-a-šùr 16.5 GÍN KÙ.GI a-na iš-pá-dí-lim i-ba-ší 0.66666 ma-na iš-tí {d}MAR.TU-ba-ni 0.66666 ma-na 5 GÍN KÙ.BABBAR ší-im GIG iš-tí ḫa-pu-a-šu 4 GÍN KÙ.GI iš-tí i-li-mì-ša-ar 4 na-ru-uq iš-tí li-wi-ru ú šu-ut KÙ.BABBAR ma-lá iš-tù ma tù-um-li-a ú-bu-lu-ni-ni lá ša-nu-um 35 25 iš-tí-a 12.5 GÍN KÙ.BABBAR ig-ri-šu ú mu-ṭá URUDU ša-bu a-na ku-zi-zi-a qí-bi₄-ma i-ḫi-id-ma a-dí a-lá-kà-ni ba-áb-tí šé-ṣí ḫa-ra-ni qú-ur-ba-at